Det var dette og andre foredrag som hun publiserte i bokform i 1921, på oppfordring fra britisk etterretning, under tittelen «Hemmelige selskaper og revolusjonære bevegelser, verdensrevolusjonen og sammensvergelsen mot sivilisasjonen». Gjennomgangstonen i boken er at den okkulte Illuminatus-ordenen er politiske renkesmeder som prøver å ødelegge den kristne sivilisasjon gjennom kriger og revolusjoner. Både kommunismen og den økonomiske -liberalismen var ifølge Webster verktøy som var pønsket ut for å bidra til å nå dette målet.